Jono Striauko tiltas

Jono Striauko tiltas – automobilių transporto tiltas per Virvytę (Virvyčią) kelyje , maždaug pusiaukelėje tarp Kuršėnų ir Telšių. Upė su tiltu skiria Sviraičių ir Buišų kaimus Tryškių seniūnijoje, Telšių rajone. Pastatytas 1962 m.

Statant tiltą per Virvytę, Lietuvoje pirmą kartą panaudota iš anksto įtempta armatūra – pažangi technologija tiltų statyboje.Aida Sinkevičiūtė. Lietuvos tiltų statybos raida ir architektūros bruožai. Tiltas per Virvytę vdu.lt, p. 98Panoramos archyvai. Tiltui per Virvytę suteiktas Jono Striauko vardas lrt.lt/mediateka 1996-11-08 Tai trijų angų karpytos sistemos 72,6 m ilgio tiltas. Kiekvieno tarpatramio perdenginį sudaro 22,16 m ilgio 5 dvitėjinės gelžbetoninės sudurtinės sijos su skersinėmis diafragmomis. Sijos sumontuotos iš trijų dalių, sumonolitintos išilgine ir skersine kryptimi, sujungtos įtemptais vielų pluoštais. Krantinės atramos – monolitiniai ramtai, tarpinės atramos – dvi stulpinės apvalios kolonos, viršuje apjungtos rygeliu, apačioje – rostverku.Henrikas Kebeikis. Tiltas per Virvyčią kelio Šiauliai–Palanga 51,2 km lietuvai.lt p. 194 

1996 m. Lietuvos vyriausybės nutarimu tiltas pavadintas ir pažymėtas lentele su kelių inžinieriaus Jono Striauko vardu. Taip įvertinti J. Striauko nuopelnai Lietuvos kelių ūkiui. Jis Telšiuose įkūrė 3-iąją kelių statybos valdybą (vėliau AB „Žemaitijos keliai“). Virvytės tiltas buvo pirmasis, pastatytas jam vadovaujant.

 Šaltiniai 

 Nuorodos 

 Lietuviškų tiltų istorijos kauno.diena.lt
 Virvytė – J. Striauko tiltas geocaching.com
 Upė Virvyčia (Virvytė), Ventos intakas. Aprašymas, informacija, vandens turizmo maršrutas, atstumai upese.lt



Kategorija:Lietuvos sijiniai tiltai
Kategorija:Telšių rajono tiltai
Kategorija:Tiltai per Virvytę